स$फदर स्टूडियो बन जाने के बाद जनम ने अपनी इलीटिस्ट कार्यशैली विकसित कर ली है। सफदर स्टूडियो उस मेहनतकश जनता के सहयोग से निर्मित हुआ था, जिसके लिये सफदर काम करते रहे, पर आज वह उस वर्ग की ब$ख्तरबंद आराम$गाह बना हुआ है, जिसके िखलाफ लड़ते हुए सफदर ने शहादत दे दी। जनम ने उसे आम जनता की पहुंच और भागीदारी से मुक्त एक इलीट द्वीप की तरह विकसित किया है और इसका अहसास वहां जाकर कोई भी कर सकता है। दिल्ली के रंगजगत और यहां की सामान्य जनता से जनम का कोई सम्पर्क और जुड़ाव नहीं है और स्वाभाविक ही है कि वह जनता के किसी भी आन्दोलन और संघर्ष में शामिल नहीं दिखायी पड़ता। उसने चुनिन्दा दर्शकों के बीच बाबा आदम के ज़माने के कथित 'जनवादी नाटक' का उथला, प्राणहीन प्रदर्शन कर देने तक खुद को सीमित कर लिया है।